### NN 16/2025 (31.1.2025.), Pravilnik o izmjenama Pravilnika o doprinosima

MINISTARSTVO FINANCIJA

146

Na temelju članka 7. Zakona o izmjenama Zakona o doprinosima (»Narodne novine«, broj 152/24.) ministar financija donosi

PRAVILNIK

O IZMJENAMA PRAVILNIKA O DOPRINOSIMA

Članak 1.

U Pravilniku o doprinosima (»Narodne novine«, br. 2/09., 9/09. – ispravak, 97/09., 25/11., 61/12., 86/13., 157/14., 128/17., 1/19., 43/23., 143/23. i 14/24. – ispravak) u članku 16. stavku 3. riječ: »službenih« briše se, a riječi: »nema evidentiran staž u mirovinskom osiguranju« zamjenjuju se riječima: »nije imala prethodno sklopljen ugovor o radu na neodređeno vrijeme«.

Stavak 4. briše se.

Dosadašnji stavci 5. i 6. postaju stavci 4. i 5.

Članak 2.

Članak 16.a briše se.

Članak 3.

U članku 26. stavku 3. riječ: »službenih« briše se, a riječi: »nema evidentiran staž u mirovinskom osiguranju« zamjenjuju se riječima: »nije imala prethodno sklopljen ugovor o radu na neodređeno vrijeme«.

Stavak 4. briše se.

Dosadašnji stavci 5. i 6. postaju stavci 4. i 5.

Članak 4.

Članak 26.a briše se.

Članak 5.

U članku 248. riječi: »i prireza porezu na dohodak« brišu se.

Članak 6.

U članku 258.c riječi: »prireza,« brišu se.

Članak 7.

Šifrarnik obveznika doprinosa koji sami plaćaju obvezu doprinosa za svoje osobno osiguranje mijenja se i sastavni je dio ovog Pravilnika.

Članak 8.

Za osiguranika za kojeg je poslodavac koristio oslobođenje od obveze doprinosa na osnovicu za prvo zapošljavanje na temelju ugovora o radu na određeno vrijeme sukladno članku 7. stavku 1. točki 31. Zakona o doprinosima (»Narodne novine«, br. 84/08., 152/08., 94/09., 18/11., 22/12., 144/12., 148/13., 41/14., 143/14., 115/16., 106/18., 33/23. i 114/23.) te u istom mjesecu nastavno započinje koristiti oslobođenje od obveze doprinosa na osnovcu za prvo zapošljavanje po osnovi ugovora o radu na neodređeno vrijeme doprinose obračunava i iskazuje odvojeno prema razdobljima korištenja.

Članak 9.

Ovaj Pravilnik objavit će se u »Narodnim novinama« i stupa na snagu dan nakon objave.

Klasa: 011-01/24-02/18
 Urbroj: 513-07-21-01-25-04
 Zagreb, 29. siječnja 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.

ŠIFRARNIK OBVEZNIKA DOPRINOSA KOJI SAMI PLAĆAJU OBVEZU DOPRINOSA ZA SVOJE OSOBNO OSIGURANJE

1. Obveznici doprinosa po osnovi obavljanja samostalne djelatnosti koji sami utvrđuju obvezu doprinosa za osobno osiguranje

|  |  |
| --- | --- |
| ŠIFRA | OSNOVA OSIGURANJA |
| 0101 | djelatnost obrta – utvrđuje dohodak od samostalne djelatnosti |
| 0111 | djelatnost obrta – utvrđuje dobit od samostalne djelatnosti |
| 0201 | samostalna djelatnost slobodnog zanimanja – utvrđuje dohodak od samostalne djelatnosti |
| 0211 | samostalna djelatnost slobodnog zanimanja – utvrđuje dobit od samostalne djelatnosti |
| 0202 | sportaš – utvrđuje dohodak od samostalne djelatnosti |
| 0212 | sportaš – utvrđuje dobit od samostalne djelatnosti |
| 0303 | djelatnost poljoprivrede i šumarstva – utvrđuje dohodak od samostalne djelatnosti |
| 0313 | djelatnost poljoprivrede i šumarstva – utvrđuje dobit od samostalne djelatnosti |
| 1801 | medicinska sestra – utvrđuje dohodak od samostalne djelatnosti |
| 1811 | medicinska sestra – utvrđuje dobit od samostalne djelatnosti |
| 1802 | zubotehničar – utvrđuje dohodak od samostalne djelatnosti |
| 1812 | zubotehničar – utvrđuje dobit od samostalne djelatnosti |
| 1803 | fizioterapeut – utvrđuje dohodak od samostalne djelatnosti |
| 1813 | fizioterapeut – utvrđuje dobit od samostalne djelatnosti |
| 1804 | novinar – utvrđuje dohodak od samostalne djelatnosti |
| 1814 | novinar – utvrđuje dobit od samostalne djelatnosti |
| 1805 | filmski radnik – utvrđuje dohodak od samostalne djelatnosti |
| 1815 | filmski radnik – utvrđuje dobit od samostalne djelatnosti |
| 1806 | predstavnik obiteljskog doma – utvrđuje dohodak od samostalne djelatnosti |
| 1816 | predstavnik obiteljskog doma – utvrđuje dobit od samostalne djelatnosti |
| 1807 | ostale samostalne djelatnosti – osiguranici po osnovi upisa u rpo koji utvrđuju dohodak od samostalne djelatnosti |
| 1817 | ostale samostalne djelatnosti – osiguranici po osnovi upisa u rpo koji utvrđuju dobit od samostalne djelatnosti |

2. Obveznici doprinosa kojima se obveza doprinosa utvrđuje rješenjem što se donosi po utvrđenom statusu osiguranika i koje može vrijediti kroz više obračunskih razdoblja

|  |  |
| --- | --- |
| ŠIFRA | OSNOVA OSIGURANJA |
| 0102 | djelatnost obrta od koje se porez plaća prema paušalnom dohotku |
| 0302 | djelatnost poljoprivrede i šumarstva od koje se porez plaća prema paušalnom dohotku |
| 0204 | sportaš koji porez na dohodak plaća po odbitku |
| 0205 | umjetnik koji porez na dohodak plaća po odbitku |
| 0206 | novinar koji porez na dohodak plaća po odbitku |
| 1000 | član uprave trgovačkog društva i izvršni direktor trgovačkog društva i likvidator i izvršni upravitelj zadruge |
| 0600 | svećenik i drugi članovi vjerske zajednice |
| 0800 | zaposlenje u inozemstvu kod međunarodnih organizacija, stranih poslodavaca i u institucijama europske unije |
| 0900 | zaposlenje u tuzemstvu kod poslodavaca sa sjedištem u inozemstvu koji nemaju registriranu podružnicu u tuzemstvu |

3. Obveznici doprinosa kojima se rješenjem što se donosi za svako obračunsko razdoblje (kalendarsku godinu) utvrđuje mjesečna osnovica i iznosi doprinosa

|  |  |
| --- | --- |
| ŠIFRA | OSNOVA OSIGURANJA |
| 0301 | poljoprivrednik upisan u upisnik kao nositelj ili član obiteljskog poljoprivrednog gospodarstva te šumoposjednik i član njegova obiteljskog kućanstva |
| 0304 | osiguranik po osnovi poljoprivrede |
| 0305 | osiguranik po osnovi osobe upisane u Upisnik poljoprivrednika |
| 1100 | produženo mirovinsko osiguranje |
| 0700 | osiguranik po osnovi mirovine ili invalidnine iz inozemstva |
| 1300 | osoba koja zdravstveno osiguranje ne ostvaruje po drugoj osnovi |
| 1500 | član obitelji osobe zaposlene u inozemstvu |
| 1600 | stranac |
| 1700 | član obitelji stranca |

4. Obveznici doprinosa s osnove osiguranja pomorac – član posade broda u međunarodnoj plovidbi

|  |  |
| --- | --- |
| ŠIFRA | OSNOVA OSIGURANJA |
| 2101 | zapovjednik broda |
| 2102 | upravitelj stroja |
| 2103 | zapovjednik osoblja |
| 2104 | upravitelj osoblja u strojarnici |
| 2201 | prvi časnik palube |
| 2202 | drugi časnik stroja |
| 2203 | rukovodeće hotelsko osoblje (upravitelji) |
| 2204 | liječnik |
| 2205 | zubar |
| 2206 | časnik odgovoran za sigurnosnu zaštitu broda |
| 2207 | časnik odgovoran za zaštitu okoliša |
| 2208 | časnik odgovoran za sigurnost plovidbe i rada |
| 2301 | drugi časnik palube |
| 2302 | zapovjednik jahte |
| 2303 | treći časnik stroja |
| 2304 | rukovodeće hotelsko osoblje (direktori) |
| 2305 | frižiderist |
| 2306 | operator postrojenja za ukapljivanje |
| 2307 | zapovjednik plutajućeg objekta |
| 2308 | zapovjednik nepomičnog odobalnog objekta |
| 2309 | operater dinamičke pozicije |
| 2310 | upravitelj stroja na jahti |
| 2311 | zapovjednik broda unutarnje plovidbe |
| 2401 | treći časnik palube |
| 2402 | časnik plovidbene straže na palubi |
| 2403 | četvrti časnik stroja |
| 2404 | radiočasnik |
| 2405 | više hotelsko osoblje (časnici) |
| 2406 | više tehničko osoblje (časnici) |
| 2407 | elektročasnik |
| 2408 | elektroničar |
| 2409 | časnik plovidbene straže u strojarnici |
| 2410 | prvi časnik palube na jahti |
| 2411 | drugi časnik stroja na jahti |
| 2412 | kormilar na brodu unutarnje plovidbe |
| 2501 | više hotelsko osoblje (niži časnici) |
| 2502 | više tehničko osoblje (niži časnici) |
| 2503 | električar |
| 2504 | mehaničar |
| 2505 | prvi kuhar |
| 2506 | prvi konobar |
| 2507 | vođa palube |
| 2508 | vođa stroja |
| 2509 | poslužitelj sisaljki (pumpman) |
| 2510 | vozač na ro-ro brodovima |
| 2511 | medicinska sestra |
| 2512 | alatničar |
| 2513 | dizaličar |
| 2514 | bušač |
| 2515 | ronilac |
| 2516 | bravar |
| 2517 | cjevar |
| 2518 | varilac |
| 2519 | strojar na brodu unutarnje plovidbe |
| 2601 | član plovidbene straže na palubi (kormilar) |
| 2602 | član plovidbene straže u strojarnici (mazač) |
| 2603 | hotelsko osoblje |
| 2604 | tehničko osoblje |
| 2605 | mornar na brodu unutarnje plovidbe |
| 2701 | drugi kuhar |
| 2702 | drugi konobar |
| 2703 | pekar |
| 2704 | slastičar |
| 2801 | vježbenik palube |
| 2802 | vježbenik stroja |
| 2803 | ostali vježbenici |
| 2804 | mornar |
| 2805 | čistač |
| 2806 | mladić sobe |
| 2807 | mladić kuhinje |
| 2808 | pomoćnik električara |
| 2809 | pomoćnik mehaničara |
| 2810 | pomoćnik poslužitelja sisaljki (pumpman) |
| 2811 | pomoćno hotelsko osoblje |
| 2812 | pomoćno tehničko osoblje |
| 2813 | mornar pripravnik na brodu unutarnje plovidbe |